Sigmund Hjelset

Sigmund Andreas Hjelset (født 19. august 1949) fra Molde er en norsk pianist innen klassisk og jazz, og professor i akkompagnement ved Norges musikkhøgskole.hjemmeside fra jobben med bilde og reportoire

Under oppveksten i Molde deltok han i lyrikk-kveldene under Moldejazz, som akkompagnatør sammen med gitaristen Alf Cranner (1966).1966 Anerkjennelsen  fra Moldejazz
Derpå studerte han ved Bergen lærerhøgskole (1968–71), London Conservatory of Music (1971–76) og
New England Conservatory (1978–79). Debuten var i Universitetets Aula (1975), støttet av Rikskonsertene.

Han har jobbet ved Nord-norsk Musikkonservatorium (1977–78) før han fikk jobb ved Norges musikkhøgskole som amanuensis i akkompagnement og klaverlære (1979–2004) og professor (2004–), det siste som resultat av et forskerprosjekt om Christian Sinding. Han har gitt ut syv plater med baritoneren Per Vollestad, og den senere tid gitt flere konserter med japanerne Megumi Isaka og Akie Amou.

To ganger ble han nominert til Spellemannprisen.

 Premier 
 Grover Bennett Scholarship og Pootter exhibition utdelt fra London Conservatory of Music (1975)
 Den 39. Griegprisen 2006, delt med Vollestad.

 Utgivelser 
 Nordic songs (1987).  Med Kirsten Mæland
 Syv plater med Per Vollestad (1988–)

 Referanser 

Kategori:Norske klassiske pianister
Kategori:Norske jazzpianister
Kategori:Norske musikkprofessorer
Kategori:Personer fra Molde kommune
Kategori:Fødsler i 1949